Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1266

e) a minõségirányítási programot. 2.1.3. A kutatóreaktor engedélyesének megváltozása 2.065. Az engedélyes személyének megváltoztatása esetén az új engedélyesnek eljárást kell kezdeményeznie a kutatóreaktor létesítmény szintû jogerõs engedélyeinek megszerzésére. Az új eljárások azon megalapozó dokumentumait, amelyeket nem érint az engedélyes személyében bekövetkezõ változás, elégséges meghivatkozni. A kérelemhez mellékelni kell a létesítmény Engedélyesének nyilatkozatát arról, hogy az engedélyt át kívánja adni. 2.066. Az eljárásokban a Hatóság elsõsorban az engedélyezett tevékenység biztonságos végzéséhez szükséges mûszaki, technológiai, anyagi és személyi feltételek meglétét vizsgálja. 2.1.4. A rendszerelemekre vonatkozó biztonsági engedélyek 2.1.4.1. Általános rendelkezések 2.067. A rendszerelemekre vonatkozó engedélyeket a kutatóreaktor biztonsági osztályba besorolt rendszerelemeire, valamint azon nyomástartó edényekre és csõvezetékekre (beleértve a nyomáshatárolókat is) kell alkalmazni, amelyek radioaktív anyagot tartalmaznak vagy azzal szennyezõdhetnek. A biztonsági osztályba rendszerelemként besorolt építményekkel és építészeti szerkezetekkel kapcsolatos engedélyezést a 2.1.6. fejezet ismerteti. 2.068. Kutatóreaktor leszerelése esetén a rendszerelemek végleges leállítási és leszerelési engedélyeinek kiadása, ha a Hatóság másként nem rendelkezik, a létesítmény szintû végleges leállítási és leszerelési engedélyekkel történik. 2.069. Kereskedelmi termék, mint rendszerelem a 2. és 3. biztonsági osztályban alkalmazható, és beszerzésének engedélyezése beszerzési engedéllyel történik. 1. biztonsági osztályban történõ felhasználást a Hatóság csak speciális helyekre és feladatokra egyedi mérlegelés alapján engedélyez. 2.070. Üzemelõ kutatóreaktor esetében valamely rendszerelem végleges üzemen kívül helyezését és leszerelését átalakításnak kell tekinteni, és az arra vonatkozó elõírások szerint kell az engedélyeztetést végrehajtani. 2.071. A rendszerelemek javításának és átalakításának eljárási szabályait a 2.1.5. fejezet ismerteti. 2.072. A biztonsági programozható rendszerek alkalmazásának eljárási szabályait a 2.1.7. fejezet ismerteti. 2.1.4.2. Gyártási engedély 2.073. A gyártási engedély az abban rögzített feltételek teljesülése esetén a kutatóreaktorban felhasználásra kerülõ rendszerelemek gyártására és azok telephelyre történõ beszállítására jogosít fel. 2.074. Az engedély határozott ideig érvényes, idõtartamát a Hatóság a gyártási tevékenység egyediségét, a rendszerelem biztonsági fontosságát, a gyártás elõkészítéséhez és elvégzéséhez szükséges idõt figyelembe véve határozza meg. Az engedély – a jogszabályi elõírások változatlansága esetén – egy alkalommal meghosszabbítható a meghosszabbítandó engedély érvényességével legfeljebb azonos idõtartammal. 2.075. Az engedélykérelemben be kell mutatni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes